સૂત્રો કહે છે કે, ગુજરાતમાં ગ્રામ્ય અને શહેરી વિસ્તારોમાં યુવાનોમાં બેરોજગારી, મોંઘા શિક્ષણ તેમજ ખેડૂતોને પડતી પારાવાર મુશ્કેલીના કારણે ભારે રોષ છે. દરેક વિસ્તાર, જિલ્લા, તાલુકામાં ભાજપ કોંગ્રેસ માટે અલગ અલગ સ્થિતિ હોવાથી અગાઉ સ્થાનિક ચૂંટણીઓ, પેટા ચૂંટણીઓમાં ભાજપને વધારે બેઠકો સાથે જીત મળી હતી, એવા પરિણામ આવે તેના માટે પ્રદેશ સ્તરથી ભારે પ્રયાસો થઇ રહ્યા છે. ભાજપે એકસો જેટલા આગેવાનોને જિલ્લા, તાલુકા પંચાયતો તેમજ પાલિકાની ચૂંટણીઓ માટે જવાબદારીઓ સોંપી છે. પણ ભાજપ માટે સ્થિતિ સત્તા સામે સ્થાનિક નારાજગીની છે.